
ДО
ОБЩИНСКИ СЪВЕТ
ГР.ПОМОРИЕ



ДОКЛАДНА ЗАПИСКА

от Иван Атанасов Алексиев - кмет на Община Поморие



Относно: Приемане на решение за отправяне на искане за безвъзмездно прехвърляне в полза на Община Поморие на правото на собственост върху поземлен имот с идентификатор 35033.12.143 по КККР на гр. Каблешково, одобрени със Заповед №РД-18-37/27.07.2015г. на Изпълнителен директор на АГКК и поземлен имот с идентификатор 57491.61.117 по КККР на гр. Поморие, кв. Каменар, одобрени със Заповед №РД-18-1311/17.07.2018г. на Изпълнителен директор на АГКК – частна държавна собственост


	УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

На територията на община Поморие се намира находище „Каменар“, което е разработено през 1969г. главно във връзка със строителството на пристанище Поморие и задоволяване нуждите на жилищното строителство с инертни материали. Към настоящия момент в него не се извършва добив на инертни материали и стопанска дейност. Със заповед №Е-РД-16-148/28.02.2025г. на министъра на енергетиката, находище „Каменар“ е с прекратена процедура за предоставяне на концесия за добив на подземни богатства.
Находището е разположено в поземлен имот с идентификатор 35033.12.143 по КК и КР на гр. Каблешково, одобрени със Заповед №РД-18-37/27.07.2015г. на Изпълнителен директор на АГКК, с площ от 57 822 кв.м.,  начин на трайно ползване „За кариера за пясък, чакъл и глини за строителната керамика”, актуван с Акт за частна държавна собственост №13262/25.04.2025г. и в поземлен имот с идентификатор 57491.61.117 по КК и КР на гр.Поморие, кв. Каменар, одобрени със Заповед №РД-18-1311/17.07.2018г. на Изпълнителен директор на АГКК, с площ от 121 292 кв.м.,  начин на трайно ползване „За кариера за суровини за строителството и промишлеността в скален масив”, актуван с Акт за частна държавна собственост №13261/25.04.2025г.
Община Поморие има намерение да изгради селищен парк и озеленяване, с цел да се увеличават възможностите за отдих на открито на жителите на нашата община и същевременно да се подобри и качеството на околната среда. Развитието на зелената екосистема на територията на общината оказва положителен ефект върху качеството на шума, запрашеността и вредните газове в атмосферата. Зелените площи имат изключително важно значение за осигуряване на места за отдих и развлечение на населението. За реализиране на тази цел обаче е необходимо да бъде осигурен подходящ терен на територията на община Поморие. 
	В тази връзка и на основание чл.54 от Закона за държавната собственост трябва да бъдат предприети съответните действия за безвъзмездно прехвърляне в полза на Община Поморие на поземлен имот с идентификатор 35033.12.143 по КК и КР на гр. Каблешково и поземлен имот с идентификатор 57491.61.117 по КК и КР на гр. Поморие, кв. Каменар –  частна държавна собственост, в обхвата на които ще се изгради селищен парк и озеленяване, с което ще се постигне трайно задоволяване на обществените потребности от местно първостепенно значение, каквито са здравословната и спокойна среда на живот.
	С оглед гореизложеното Ви предлагам да приемете следното

РЕШЕНИЕ

[bookmark: _GoBack]	1. На основание чл.21, ал.1, т.8 и ал.2 от Закона за местното самоуправление и местната администрация, чл.34, ал.1 от Закона за общинската собственост,  чл.8, ал.3, т.1 от Наредба №1 за реда за придобиване, управление и разпореждане с общинско имущество, във връзка с чл.54, ал.1 и ал.2 от Закона за държавната собственост, Общински съвет – Поморие дава съгласие да бъде отправено искане до Министерския съвет на Република България, чрез Областен управител на област Бургас за безвъзмездно прехвърляне в полза на Община Поморие на правото на собственост върху следните недвижими имоти, а именно:
· Поземлен имот с идентификатор 35033.12.143 по КК и КР на гр. Каблешково, одобрени със Заповед №РД-18-37/27.07.2015г. на Изпълнителен директор на АГКК, с площ от 57 822 кв.м.,  начин на трайно ползване „За кариера за пясък, чакъл и глини за строителната керамика”, номер по предходен план: 003430, предишен идентификатор: 35033.12.134, при граници: 57491.61.117, 57491.601.701, 35033.12.4, 35033.12.44, 35033.12.63, 35033.12.74, 35033.12.75, 35033.12.144, 35033.14.312, 57491.601.529, 35033.12.145, актуван с Акт за частна държавна собственост №13262/25.04.2025г. 
· Поземлен имот с идентификатор 57491.61.117 по КК и КР на гр.Поморие, кв. Каменар, одобрени със Заповед №РД-18-1311/17.07.2018г. на Изпълнителен директор на АГКК, с площ от 121 292 кв.м.,  начин на трайно ползване „За кариера за суровини за строителството и промишлеността в скален масив”, номер по предходен план: 000144, предишен идентификатор: 35691.1.117, при граници: 35033.15.207, 57491.61.113, 57491.61.89, 57491.61.81, 57491.61.121, 57491.61.163, 57491.61.164, 57491.61.165, 57491.61.166, 57491.61.167, 57491.61.168, 57491.601.701, 57491.601.549, 57491.61.120, 35033.14.312, 35033.12.143, 57491.601.529, актуван с Акт за частна държавна собственост №13261/25.04.2025г.
	2. Общински съвет – Поморие възлага на кмета на Община Поморие да направи искане, чрез Областен управител на област Бургас до Министерски съвет на Република България за безвъзмездно прехвърляне в полза на община Поморие на имотите посочени в т.1 от настоящото решение. 

Приложения: копие на скица на поземлен имоти №15-1048089-24.06.2025г.; копие на скица на поземлен имоти №15-1048090-24.06.2025г.; копие на Акт за частна държавна собственост №13262/25.04.2025г.; копие на Акт за частна държавна собственост №13261/25.04.2025г.



С уважение,

ИВАН АЛЕКСИЕВ
Кмет на Община Поморие




















Съгласувал:……………
	/ Росица Стоева – Директор Дирекция ПНИАО/

Съгласувал:………………
	/ инж. Кунчо Гайдов – Заместник-кмет СИТ/

Съгласувал:………………….
          /инж. Илияна Калудова – Директор Дирекция СУТОС/

Изготвил:……………
	/ Хрисанта Чухлева, Началник отдел ОСТ/

